wickkiey/tamil-wikipedia-chunked huggingface dataset:
# கொடைக்கானல் சூரிய வான் ஆய்வகம்

## வரலாறு

1881 ஆம் ஆண்டுத் தொடக்கத்தில் இந்தியாவின் வானிலை ஆய்வுச் செய்தியாளர் பிலான்போர்டு சூரிய ஆய்வுக்கான விதையை விதைத்தார். "பூமியின் மீதான சூரிய வெப்ப சக்தியினை துல்லியமாக அளவிடுவது, குறிப்பிட்ட காலத்திற்கான அதன் வேறுபாடுகள் முதலான நடவடிக்கைகள் மேற்கொள்ளப்படுவதற்காக மேம்பட்ட சூரிய கண்காணிப்பு முறைகள் முதலிய முன்னேற்ற நடவடிக்கைகளை இவர் பரிந்துரைத்தார்.  
20 அங்குல தொலைநோக்கிகளால் எடுக்கப்பட்ட சூரியன், விண்மீன்களின் புகைப்படங்கள், அவற்றின் கதிர்நிரல் வரைபடங்கள் ஆகியனவற்றின் முக்கியத்துவமும் அவை குறிப்பாக தென்னிந்தியாவின் மலை வாழிடத்தில் எடுக்கப்பட வேண்டியதன் அவசியத்தையும் 1882, மே மாதத்தில் நார்மன் இராபர்ட்டு போக்சான் மதராசில் முன்மொழிந்தார்.  
1893 ஆம் ஆண்டு மதராசு மாகாணத்தில் ஏற்பட்ட கடும் பஞ்சத்தை தொடர்ந்து, சூரியனைப் பற்றிய புரிதல்களை அதிர்கரிக்க வேண்டியதன் அவசியம் உணரப்பட்டது. தென்னிந்தியாவின் மிக உயரமான, தூசு குறைந்த கொடைக்கானலில் ஒரு சூரிய இயற்பியல் வான் ஆய்வகத்தை நிறுவிட இலார்டு கெல்வின் முடிவு செய்தார். மிச்சி சிமித் கண்காணிப்பாளராக தேர்வு செய்யப்பட்டார். 1895 இல் பணிகள் துரிதமாக நடந்தன. மதராசு வான் ஆய்வகத்திலிருந்த கருவிகள் கொடைக்கானலுக்கு மாற்றப்பட்டு 1899 ஆம் ஆண்டு ஏப்ரல் 1 இல் கொடைக்கானல் சூரிய வான் ஆய்வகம் நிறுவப்பட்டது.  
இவ்வான் ஆய்வகத்தில் முதலாவது உற்றுநோக்கல் 1901 ஆம் ஆண்டு முதல் தொடங்கப்பட்டன. அயன மண்டலத்தை ஆய்வு செய்வதற்கான அயனமண்டல உயர அளவி, புவிகாந்த வசதிகள் 1955 இல் இங்கு நிறுவப்பட்டன. டி.இராயிட்சு, ஏ.எல். நாராயணன், அமில்குமார் தாசு போன்றவர்கள் 1922 ஆம் ஆண்டுக்கும் 1960 ஆம் ஆண்டுக்கும் இடைப்பட்ட காலத்தில் இங்கு இயக்குநர்களாகப் பணிபுரிந்தனர். வைணு பாப்பு 1960 இல் இங்கு இயக்குநராகப் பதவியேற்றார். நவீன கதிர் நிரல் வரைபட வசதிகள் கொண்ட 12 மீ சூரிய கோபுரம் ஏ.கே. தாசுவால் 1960 இல் இங்கு நிறுவப்பட்டு சூரியமைய்ய நிலஅதிர்ச்சியியல் ஆய்வுகள் மேற்கொள்ளப்பட்டன. காந்தப்புல வரைபட ஆய்வுமுயற்சிகள் முன்னெடுக்கப்பட்டன. 1977 இல் இங்கிருந்த வானியல் அறிஞர்கள் பலர் பெங்களூருக்கு மாற்றப்பட்டு அங்கு இந்திய வானியற்பியல் நிறுவனத்தைத் தொடங்கினர்.  
கொடைக்கானல் சூரிய வான் ஆய்வகத்தில் தற்பொழுது நடைபெறும் ஆய்வுகள்:  
- செயல் திறனுள்ள மண்டலங்களில் உருவவியல் மாற்றங்களுக்கான அவதானிப்புகள், பொருள் விளக்கம் கூறுதல், சூரியப் பிழம்பு போன்ற நிலைமாறும் இயல்புகள் தோற்றத்தில் இவற்ரின் பங்கு ஆகியனவற்றை ஆய்வு செய்தல்.  
- ஒளிபுகு சூரியப் புறவெளி மண்டல கால்சியம் கே குறிகாட்டிகளுக்கு பங்களிக்கும் காரணிகள் குறித்த ஆய்வுகள்.  
- காந்தப் புலங்களை ஆய்வு செய்தல்.  
- கடைசி 10 சூரிய சுழற்சிகளை எதிர்கால ஆய்வுகளுக்காகப் பயன்படுத்த, 100 ஆண்டுகளுக்கான புகைப்படங்களை எண்மியம் ஆக்குதல்.  
- அயனமண்டலத்து மத்தியக் கோட்டின் அமைப்பு. அதன் இயக்கவியல் போன்றவற்றை ஆய்வு செய்தல், இப்பாதிப்பால் சூரியனுக்கும் விண்மீன்களுக்குமிடையில் ஏற்படும் மாற்றங்களை பதிவு செய்தல்.  
- மையக்கோட்டின் செறிவு மின்னோட்டத்தை அளவிடுதல் மற்ரும் ஆய்வு மேற்கொள்ளுதல்.  
- மேற்பரப்பு வெப்பம், அழுத்தம், மழைப்பொழிவு போன்ற மணிக்கு மணிக்கு தேவையான புள்ளி விவரங்களை இந்தியா மற்ரும் உலகாய வானிலை அளவீட்டு நிறுவனங்களுக்கு வழங்குதல்.  
- வானியல் நூலகம், இரவு நேர விண்வெளி அவதானிப்பு, பல்கலைக் கழகக் கல்வி, விண்வெளி குறித்த சொற்பொழிவுகள், செயல்முறைப் பட்டறைகள் போன்ற நடவடிக்கைகள் தொடர்பாக பொது மக்களிடத்தில் விழிப்புணர்ச்சியை உண்டாக்குதல் முதலிய நடவடிக்கைகள் இங்கு மேற்கொள்ளப்படுகின்றன.
# வளையபுரோப்பீன்

**வளையபுரோப்பீன்** *(Cyclopropene)* என்பது C<sub>3</sub>H<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோ புரோப்பீன் என்ற பெயராலும் அழைக்கப்படும் இச்சேர்மம் சைக்ளோ ஆல்க்கீன் வகைச் சேர்மத்திற்கு ஒர் எளிய எடுத்துக்காட்டு ஆகும். சைக்ளோ புரோப்பீன் முக்கோண வடிவ கட்டமைப்பைக் கொண்டுள்ளது ஏனெனில் இதனுடைய மூலக்கூறு உயர்நிலை திரிபு அடையும் தன்மையுடையதாக உள்ளது. சைக்ளோ புரோப்பீனை தயாரிப்பது கடினமான செயலாகும். பிணைப்புகளைப் பற்றியும் மூலக்கூற்று ஆர்பிட்டால்கள் பற்றியுமான அடிப்படை ஆய்வுகளுக்கு மிகவும் பயனுள்ள ஒரு சேர்மமாக இது உள்ளது. ஒற்றைப் பிணைப்புடன் ஒப்பிடுகையில், இரட்டைப் பிணைப்பின் சுருக்கப்பட்ட பிணைப்பு நீளம் அதற்கு எதிரேயுள்ள கோணத்தின் அளவையும் குறைக்கிறது. சைக்ளோ புரோப்பேனில் 60° கோணமாகக் காணப்பட்ட இக்கோண அளவு சைக்ளோ புரோப்பீனில் 51° கோணமாகக் குறைந்துள்ளது. அதேநேரத்தில் சைக்ளோ புரோப்பேனுடன் ஒப்பிடுகையில், வளையத்து கார்பன் – கார்பன் பிணைப்பின் p பண்பு அதாவது எலக்டரான் சுற்றுவட்டப்பாதை அதிகரித்து காணப்படுகிறது. ஆல்க்கீன் கார்பன்கள் வளையத்திற்காக sp2.68 கலப்பினச் சேர்க்கையைப் பயன்படுத்துகின்றன
# வளையபுரோப்பீன்

## தயாரிப்பு முறைகள்

### தொடக்கக் கால தயாரிப்புகள்

வளைய புரோப்பீனின் முதலாவது உறுதிப்படுத்தப்பட்ட தயாரிப்பு முறையை தெம்யானோவ் மற்றும் தோயாரெங்கோ ஆகியோர் மேற்கொண்டனர். மும்மெத்தில்வளையபுரோப்பைலமோனியம் ஐதராக்சைடை பிளாட்டினம் பூசிய களிமண்ணில் 320-330 பாகை செல்சியசு வெப்பநிலையில் கார்பனீராக்சைடு சூழலில் வெப்பச் சிதைவுக்கு உட்படுத்தினர். இம்முறையில் மும்மெத்திலமீன் பிரதானமான பொருளாக உற்பத்தி செய்யப்பட்டது. இதனுடன் இருமெத்தில்வளையபுரோப்பைலமீனும் 5% வளைய புரோப்பீனும் உடன் உற்பத்தியாகின. சைக்ளோயெப்டாடிரையீன் மற்றும் டைமெத்தில் அசிட்டைலீன் டைகார்பாக்சிலேட்டு ஆகியனவற்றின் கூட்டு விளைபொருளை வெப்பசிதைவுக்கு உட்படுத்தியும் வளைய புரோப்பீன் 1% அளவுக்குத் தயாரிக்கப்பட்டது.
# வளையபுரோப்பீன்

## தயாரிப்பு முறைகள்

### அல்லைல் குளோரைடிலிருந்து நவீனத் தொகுப்புமுறை

அல்லைல் குளோரைடுடன் கார சோடியம் அமைடை 80 பாகை செல்சியசு வெப்பநிலைக்கு சூடுபடுத்தும்போது ஐதரசன் ஆலைடு நீக்கமடைந்து 10% அளவுக்கு வளைய புரோபீன் உற்பத்தியாகிறது
::CH<sub>2</sub>=CHCH<sub>2</sub>Cl + NaNH<sub>2</sub> → C<sub>3</sub>H<sub>4</sub> (cyclopropene) + NaCl + NH<sub>3</sub>  
இவ்வினையில் அல்லைலமீன் துணைவிளை பொருளாகக் கிடைக்கிறது. அல்லைல் குளோரைடுடன் சோடியம் பிசு(டிரைமெத்தில்சிலில்)அமைடை கொதிக்கும் தொலுயீனில் 45 முதல் 60 நிமிடங்களுக்கு வினைபுரியச் செய்தால் 40% அளவிற்கு வளைய புரோப்பீன் தூய்மையான நிலையிலும் கிடைக்கிறது.  
::CH<sub>2</sub>=CHCH<sub>2</sub>Cl + NaN(TMS)<sub>2</sub> → C<sub>3</sub>H<sub>4</sub> (cyclopropene) + NaCl + NH(TMS)<sub>2</sub>.  
1-மெத்தில்சைக்ளோபுரோப்பீனும் இதே முறையில் தயாரிக்கப்படுகிறது. ஆனால் இங்கு மெத்தல்லைல் குளொரைடும் பீனைல்லித்தியம் காரமும் பயன்படுத்தப்படுகின்றன:  
::CH<sub>2</sub>=C(CH<sub>3</sub>)CH<sub>2</sub>Cl + LiC<sub>6</sub>H<sub>5</sub> → CH<sub>3</sub>C<sub>3</sub>H<sub>3</sub> (1-methylcylcopropene) + LiCl + C<sub>6</sub>H<sub>6</sub>.
# வளையபுரோப்பீன்

## தயாரிப்பு முறைகள்

### வழிப்பொருள்கள் தொகுப்புமுறை

நைட்ரோசைக்ளோபுரோப்பேன்களை சோடியம் மெத்தாக்சைடுடன் சேர்த்து சூடுபடுத்துவதால் நைட்ரைல் நீக்கமடைந்து தொடர்புடைய சைக்ளோபுரோப்பீன் வழிப்பொருள் உருவாகிறது. கார்பீன்களை ஆல்க்கைன்களாக மாற்றும் தாமிர வினையூக்கி கூட்டு வினைகளில் முதன்முதலாக அலிபாட்டிக் வலையபுரோப்பீன்கள் தயாரிக்கப்பட்டன. தாமிர சல்பேட்டு வினையூக்கியின் முன்னிலையில் எத்தில் டையசோ அசிட்டேட்டு அசிட்டிலீன்களுடன் வினைபுரிந்து சைக்ளோபுரோப்பீனைத் தருகிறது. 2-பியூட்டைனிலி இருந்து இவ்வழிமுறையில் 1,2-டைமெத்தில்சைக்ளோபுரோப்பீன்-3-கார்பாக்சிலேட்டு தோன்றுகிறது. சைக்ளோ புரோப்பீன் தயாரிப்புத் தொகுப்பு முறைகளில் தாமிரம் ஒரு பயனுள்ள வினையூக்கியாக நிருபிக்கப்பட்டுள்ளது. தாமிர சல்பேட்டும், தாமிரத் தூளும் சமீபத்தில் பிரபலமாகப் பயன்படுத்தப்பட்டு வருகின்றன. அறை வெப்பநிலையில், அதிக அளவில் சைக்ளோ புரோப்பீன் வழிப்பொருட்கள் தயாரிப்பதற்கு ரோடியம் அசிட்டேட்டு பயன்படுத்தப்பட்டு வருகிறது.
# வளையபுரோப்பீன்

## வளைய புரோப்பீனின் வினைகள்

சைக்ளோபுரோப்பீனின் வளைய உயர் திரிபு குறித்த ஆய்வுகள் வினையில் முக்கியத்துவம் பெறுகிறது. 425 பாகை செல்சியசு வெப்பநிலையில் வளையபுரோப்பீன் மெத்திலசிட்டைலீனாக (புரோப்பைன்) மாற்றமடைகிறது.  
:C<sub>3</sub>H<sub>4</sub> → H<sub>3</sub>CC&equiv;CH  
சைக்ளோபுரோப்பீனை -36 பாகை வெப்பநிலையில் பின்னக்காய்ச்சி வடித்தலுக்கு உட்படுத்திய முயற்சிகளின் விளைவாக பலபடியாதலில் முடிந்தன. இவ்வினையின் வினை வழிமுறையானது, தனியுறுப்பு தொடர் வினையாக இருக்க வேண்டும் என கருதப்படுகிறது. விளைபொருள் பாலிசைக்ளோபுரோப்பேனாக இருக்கலாம் என நிறமாலை ஆய்வுகள் தெரிவிக்கின்றன.  
சைக்ளோபென்டாடையீனுடன் சைக்ளோபுரோப்பீன் டையீல்சு-ஆல்டர் வினையில் ஈடுபட்டு என்டோ-டிரைசைக்ளோ[3.2.1.02,4]ஆக்ட்-6-யீனைக் கொடுக்கிறது. இவ்வினையே சைக்ளோபுரோப்பீனின் இருப்பை அறிய உதவும் சோதனையாக உள்ளது.  
:
# வளையபுரோப்பீன்

## தொடர்புடைய சேர்மங்கள்

- பருத்திவிதை எண்ணெயிலிருந்து தோன்றும் மால்வாலிக் அமிலம் ஒரு நச்சுசைக்ளோபுரோப்பீன் கொழுப்பு அமிலமாகும்.
- பழங்கள் விரைவில் அழுகாமல் இருக்க 1-மெத்தில்சைக்ளோபுரோப்பீன் பயன்படுத்தப்படுகிறது.
- போரிரீன்கள், பாசுபிரீன்கள், சிலிரீன்கள் என்பவை போரான், பாசுபரசு, சிலிக்கன் தனிமங்கள் பதிலீடு செய்யப்பட்ட சைக்ளோபுரோப்பீன்களாகும். RBC2R'2, RPC2R'2, மற்றும் R2SiC2R'2 என்பன இவற்ரின் வாய்ப்பாடுகளாகும்.
# பதார்பூர், அசாம்

**பதார்பூர்** *(Badarpur)* என்பது இந்தியாவின் அசாம் மாநிலம் கரீம்கஞ்சு மாவட்டத்திலுள்ள ஒரு நகரம் மற்றும் வர்த்தக நகரம் ஆகும்.
# பதார்பூர், அசாம்

## புவியியல்

24.9°வடக்கு 92.6°கிழக்கு என்ற அடையாள ஆள்கூறுகளில் பாதார்பூர் நகரம் அமைந்துள்ளது . கடல் மட்டத்திலிருந்து சராசரியாக 16 மீட்டர் (52 அடி) உயரத்தில் இந்நகரம் அமைந்துள்ளது.
# பதார்பூர், அசாம்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பதார்பூர் நகரத்தின் மக்கள்தொகை 11,291 நபர்கள் ஆகும். இம்மக்கள் தொகையில் 52.% நபர்கள் ஆண்கள் மற்றும் 48% நபர்கள் பெண்களாவர். பதார்பூர் நகரத்தின் எழுத்தறிவு சதவீதம் 84% ஆகும். நாட்டின் சராசரி தேசிய எழுத்தறிவு சதவீதமான 79.5% என்பதைவிட இது அதிகமாகும். 10% நபர்கள் 6 வயதுக்கு குறைவானவர்களாக உள்ளனர். மார்ச்சு 2016 நிலவரப்படி இந்நகரின் மக்கள் தொகை 1,50,000 நபர்களாக இருந்தது.
# பதார்பூர், அசாம்

## அரசியல்

கரீம்கஞ்சு மக்களவைத் தொகுதிக்கு உட்பட்ட நகரமாக பதார்புர் உள்ளது. யமால் உத்தின் அகமது தற்பொழுது பதார்புர் நகரின் சட்டப்பேரவை உறுப்பினராக உள்ளார்
# நாராயண் தேசாய்

**நாராயண் தேசாய்** (24 திசம்பர் 1924--15 மார்ச்சு 2015) காந்தியக் கொள்கையர், எழுத்தாளர், நூலாசிரியர் ஆவார். மகாத்மா காந்தியின் தனிச் செயலராகப் பணிபுரிந்தமகாதேவ தேசாய் என்பவரின் மகன் ஆவார். காந்தி நடத்திய ஆமதாபாத்து சபர்மதி ஆசிரமத்திலும் வார்தா சேவா கிராமிலும் தங்கி வளர்ந்தவர். காந்தியுடன் நெருங்கிப் பழகும் வாய்ப்புப் பெற்றவர்.
# நாராயண் தேசாய்

## பணிகள்

- சபர்மதி ஆசிரமத்தில் அடிப்படைக் கல்வி கற்றார். நூல் நூற்றல், காதி நெய்தல் ஆகிய பணிகளில் ஈடுபட்டார்.  
- வினோபா பாவே தொடங்கிய பூதான இயக்கத்தில் தம்மை இணைத்துக் கொண்டார். குசராத்து மாநிலம்முழுவதும் நடந்தே பயணம் செய்து நிலச் சுவான்தாரர்களிடமிருந்து நிலங்களைப் பெற்று நிலமில்லா ஏழைகளுக்கு அவற்றை வழங்கினார்.  
- பூதான இயக்க அதிகாரப் பூர்வ ஏடான பூமிபுத்ரா இதழின் ஆசிரியராக 1959 வரை இருந்தார்.  
- வினோபா பாவேயினால் தொடங்கப்பட்ட அனைத்திந்திய சாந்தி சேனா மண்டல என்ற அமைப்பில் சேர்ந்தார். பின்னர் அதன் பொதுச் செயலாளர் ஆனார்.  
- செயப்பிரகாசு நாராயணன் மறைவுக்குப் பின் சம்பூர்ண கிரந்தி வித்யாலயா என்ற ஒரு நிலையத்தைத் தொடங்கி காந்தியின் சத்தியாக்கிரகக் கொள்கைகள் காந்தியக் கருத்துகள், நெறிகள் ஆகியன குறித்த பயிற்சி அளித்தார்.  
- காந்தியின் வாழ்க்கை வரலாறு சிந்தனைகள் பற்றிய 4 தொகுதிகள் கொண்ட நூலைஎழுதி வெளியிட்டார்.  
- இராமாயணச் சொற்பொழிவு, பகவத்கீதைச் சொற்பொழிவு போன்று காந்திக் கதை என இசையுடன் கூடிய சொற்பொழிவுகள் செய்து காந்தியின் வரலாற்றையும் கொள்கைகளையும் மக்களிடையே பரப்பினார்.  
- குசராத் வித்யாபீத் பல்கலைக்கழகத்தின் வேந்தராகவும் பணியாற்றியுள்ளார்.
# நாராயண் தேசாய்

## விருதுகள்

மகாதேவ் தேசாயின் வாழ்க்கை வரலாறு எழுதியமைக்காக சாகித்யஅகாதெமி விருது--1993  
காந்தியுடன் தம் இளமைக் கால நினைவுகளுக்கான நூல் எழுதியதற்காக சாகித்திய அகாதமி விருது  
ஜம்னாலால் பஜாஜ் விருது (1999)  
யுனெசுகோ மதன் ஜீத் விருது(1999)  
ரஞ்சித் ராம் சுவர்ண சந்த்ராக் --இலக்கிய விருது(2001)  
பாரதிய ஞானப் பீடம் வழங்கிய 18 ஆவது மூர்த்திதேவி விருது(2004)--
# பீனாலிக் அமிலம்

**பீனாலிக் அமிலங்கள்** *(Phenolic acids)* என்பவை ஒரு வகையான அரோமாட்டிக் அமிலச் சேர்மங்களாகும். இவை பீனால்கார்பாக்சிலிக் அமிலங்கள் என்றும் அழைக்கப்படுகின்றன. இவ்வகைப்பாட்டில் உள்ள சேர்மங்களில் ஒரு பீனால் வளையமும், ஒரு கரிம கார்பாக்சிலிக் அமில வேதிவினைக் குழுவும் (C6-C1 கூடு) இடம் பெற்றிருக்கும். ஐதராக்சி பென்சாயிக் அமிலமும், ஐதராக்சி சின்னமிக் அமிலமும் மிக முக்கியமான இரண்டு இயற்கையில் தோன்றும் பீனாலிக் அமிலச் சேர்மங்கள் ஆகும். பீனாலிக் சேர்மங்களல்லாத பென்சாயிக் அமிலம் , சின்னமிக் அமிலம் ஆகிய சேர்மங்களிலிருந்து இவற்றை வழிபொருட்களாகத் தயாரிக்கலாம் .
# பீனாலிக் அமிலம்

## தோற்றம்

பல தாவர இனங்களில் பீனாலிக் அமிலங்கள் இயற்கையில் கானப்படுகின்றன. உலர் பழங்களில் இவை அதிகமாகக் காணப்படுகின்றன.  
கொள்ளுப்பயறில் (மேக்ரோடைலோமா யூனிபுளொரம்) உள்ள இயற்கைப் பீனால்கள் யாவும் பெரும்பாலும் பீனாலிக் அமிலங்களேயாகும். 3,4-ஈரைதராக்சி பென்சாயிக், பாரா ஐதராக்சி பென்சாயிக், வனிலிக், காபியிக், பாரா-குமாரிக், பெருலிக், சிரிங்கிக் மற்றும் சினாபினிக் அமிலங்கள் போன்றவை சில அமிலங்களாகும் .
பாசிதியோமைசெட்டீசு இன காளான்களிலும் பீனாலிக் அமிலங்கள் காணப்படுகின்றன. மண்ணில் காணப்படும் இலைமக்கு பொருட்களிலும் ஒரு பகுதிப்பொருளாக பீனாலிக் அமிலம் கலந்துள்ளது.
பல பீனாலிக் அமிலங்கள் மனித சிறுநீரில் காணப்படுவதாக அறியப்படுகிறது.
# பீனாலிக் அமிலம்

## வேதியியல்

அசைவற்ற கேந்திதா அண்டார்க்டிகா இலிபேசு பிளவானாய்டுகளை அசிட்டைலேற்றம் செய்வதற்கு பீனாலிக் அமிலத்தைப் பயன்படுத்துகின்றன .
# நாலுவேதபதி அமரபதீசுவரர் கோயில்

**நாலுவேதபதி அமரபதீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# நாலுவேதபதி அமரபதீசுவரர் கோயில்

## அமைவிடம்

இக்கோயில் வேதாரண்யம்-நாகப்பட்டினம் சாலையில் கொடிசுத்திப் பாலத்திற்குக் கீழ்ப்பாகத்தில் 1 கி.மீ. தொலைவில் உள்ளது.
# நாலுவேதபதி அமரபதீசுவரர் கோயில்

## இறைவன், இறைவி

இங்குள்ள மூலவர் அமரபதீசுவரர் ஆவார். இறைவி ஆனந்தவல்லி.
# நாலுவேதபதி அமரபதீசுவரர் கோயில்

## சிறப்பு

அமரர் மற்றும் பதி இணைந்து அமராபதி ஆகியுள்ளது. ரிக், யஜுர், சாம, அதர்வணம் எனப்படுகின்ற நான்கு வேதங்களும் பூசித்ததால் சதுர்வேதமங்கலம் என்றும் நாலுவேதபதி என்றும் அழைக்கப்படுகிறது. இந்திரன் நான்கு வேதங்களால் பூசித்ததால் மூலவர் அமராபதீசுவரர் என்றழைக்கப்படுகிறார்.
# மருதனார்மடம் ஆஞ்சநேயர் கோவில்

**மருதனார்மடம் ஆஞ்சநேயர் கோவில்** இணுவில் பகுதியில் உள்ள மருதனார்மடம் சந்திக்கு அண்மையில் யாழ்ப்பாணம் காங்கேசந்துறை வீதியை அண்டி அமைந்துள்ளது. பொதுவாக இணுவில் மருதனார்மடம் ஆஞ்சநேயர் கோவில் எனவே அறியப்படுகின்ற போதிலும், இதற்கு வழங்கப்பட்டுள்ள பெயர் "ஸ்ரீ சுந்தர ஆஞ்நேய திருப்பதி தேவஸ்தானம்" ஆகும். சிலர் இதனை மருதர் பெரும்பதி ஆஞ்சநேயர் ஆலயம் எனவும் அழைப்பர். அண்மைக் காலத்தில் நிறுவப்பட்ட இக்கோயில் வளாகத்தினுள் வீதியோரமாக அமைக்கப்படுள்ள மிகப்பெரிய அனுமன் சிலை இக்கோயிலின் சிறப்பு அம்சங்களில் ஒன்றாக விளங்குகின்றது. சி.வினாசித்தம்பி அவர்களின் வழிகாட்டலின் கீழ் தெல்லிப்பழை துர்க்கையம்மன் கோயில் பிரதம குரு இ.சுந்தரேஸ்வர சிவாச்சாரியாரின் முயற்சியால் இக்கோயில் அமைக்கப்பட்டது.
# மருதனார்மடம் ஆஞ்சநேயர் கோவில்

## பிரமாண்டமான அனுமன் சிலை

ஆஞ்சநேயர் கோவிலின் முகப்பில் இருக்கும் அனுமான் சிலையானது மருதனார்மடத்திற்கே அடையாளமாக விளங்குகின்றது. 72 அடி உயரமான இந்த சிலையானது 2013 இன் முற்பகுதியில் நிர்மாணிக்கப்பட்டது. இது இலங்கையிலேயே மிக பெரிய ஆஞ்சநேயர் சிலையாக கருதப்படுகின்றது. மருதனார்மடத்திற்கு உட்பட்ட பகுதியில் எங்கிருந்து பார்த்தாலும் தெரியக் கூடிய வகையில் இச்சிலை அமைந்துள்ளது.
# மருதனார்மடம் ஆஞ்சநேயர் கோவில்

## ஆலய வரலாறு

ஒரு குருவும் சீடனுமாக இருவர் இராம நாமத்தை ஓதி ராமசக்கரத்தை வழிபட்டு வந்த இடமே கோவில் அமைந்திருக்கும் இடம் என நம்பப்படுகின்றது. இக்கோவில் 22.04.1999 இல் தொடங்கி வைக்கப்பட்டு 29.01.2001 இல் மகாகும்பாபிடேகம் நடைபெற்றது.  
ஸ்ரீ சுந்தர ஆஞ்சனேயர் திருவுருவம் இந்தியாவில் இருந்து கொண்டுவரப்பட்டு உடுவில் மருதனார்மட திருப்பதியில் நிறுவப்பட்டது. இக் கோவிலில் காலை மதியம் மற்றும் அந்தி நேர பூசைகள் வழமையாக நடைபெறுவதுடன் சனிக்கிழமைகளில் சிறப்பு பூசைகளும் இடம்பெறுகின்றன. ஸ்ரீ சுந்தர ஆஞ்சனேயர் திருவுருவத்திற்கான கும்பாபிடேகத்தின் பின்னர் 18 அடி உயர ராஜகோபுரம் அமைக்கப்பட்டு அதன் கும்பாபிடேகம் 09.02.2005 இல் நடைபெற்றது.
# புட்பவனம் சுகந்தவன ஈசுவரசுவாமி கோயில்

**புட்பவனம் சுகந்தவன ஈசுவரசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# புட்பவனம் சுகந்தவன ஈசுவரசுவாமி கோயில்

## அமைவிடம்

இக்கோயில் வேதாரண்யத்திற்கு வடக்கில் 10 கி.மீ. தொலைவிலும், கள்ளிமேடுக்குத் தென்கிழக்கில் 4 கி.மீ. தொலைவிலும், நாலுவேதபதிக்குத் தெற்கில் 6 கி.மீ. தொலைவிலும் அமைந்துள்ளது.
# புட்பவனம் சுகந்தவன ஈசுவரசுவாமி கோயில்

## இறைவன், இறைவி

மணமிக்க புட்பவனத்தில் உள்ளதால் இங்குள்ள மூலவர் சுகந்தவன ஈசுவரசுவாமி ஆவார். இறைவி தேன்மொழியாள் என்றும் மதுரபாஷினி என்றும் அழைக்கப்படுகிறார்.
# புட்பவனம் சுகந்தவன ஈசுவரசுவாமி கோயில்

## சிறப்பு

இராமர் சீதையைத் தேடிச் சென்றபோது வேதாரண்யம் செல்லும் வழியில் இங்குள்ள சுகந்தவனநாதரை வணங்கிவிட்டுச் சென்றதைத் தல புராணம் மூலமாக அறியமுடிகிறது.
# ராயல் பவிலியன்

**ராயல் பவிலியன்** அல்லது **பிரைட்டன் பவிலியன்** என அறியப்படும் கட்டிடம், இங்கிலாந்தின் பிரைட்டனில் உள்ள முன்னாள் அரச மாளிகை ஆகும். 1787ல் தொடங்கி மூன்று கட்டங்களில் இது கட்டப்படது. 1811ல் பதில் அரசரான வேல்சு இளவரசர் ஜார்ச் தனக்கான ஒரு கடற்கரை வதிவிடமாக இதைக் கட்டினார். இந்தியாவில் 19ம் நூற்றாண்டில் புழக்கத்தில் இருந்த இந்திய-சரசனியக் கட்டிடக்கலைப் பாணியில் இது வடிவமைத்துக் கட்டப்பட்டது. குவிமாடங்கள், மினராக்களுடன் கூடிய இதன் தற்போதைய தோற்றம், கட்டிடக்கலைஞர் ஜோன் நாசு, 1815ல் விரிவாக்க வேலைகளைச் செய்தபோது உருவானது.
# ராயல் பவிலியன்

## வரலாறு

பிற்காலத்தில் நான்காம் ஜார்ச் என்னும் பெயருடன் அரசனான அப்போதைய வேல்சு இளவரசர் 1783ல் முதன் முறையாகத் தனது 21வது வயதில் பிரைட்டனுக்கு வந்திருந்தார். அக்காலத்தில் இந்நகரம் முதுமை நாட்டம் கொண்டவர்கள் விரும்பும் இடமாக இருந்தது. வேல்சு இளவரசரின் உறவினர் கம்பர்லாந்தின் டியூக் ஆன இளவரசர் என்றியின் மாளிகையிலேயே அவர் தங்கியிருந்தார். உணவு, வேட்டை, நாடகம், வேகமான வாழ்க்கை போன்ற விடயங்களில் என்றிக்கு இருந்த ஆர்வம் இவரையும் கவர்ந்தது. 1786ல் மிதமான அளவு கொண்ட பண்ணை வீடொன்றை வேல்சு இளவரசர் வாடகைக்குப் பெற்றார். 1787ல் இந்த இல்லத்தை விரிவுபடுத்தும் பணியைக் கட்டடக்கலைஞர் என்றி ஓலன்ட்டிடம் இளவரசர் ஒப்படைத்தார். இவரது வடிவமைப்பு பிரான்சின் செல்வாக்குக்கு உட்பட்ட புதிய செந்நெறிப் பாணியில் அமைந்திருந்தது. இளவரசர் இந்த நிலத்தைச் சுற்றியிருந்த நிலங்களையும் வாங்கி ஒரு குதிரெய்ந்ந்ற்றப் பள்ளியையும், 60 குதிரைகளைப் பேணக்கூடிய லாயங்களையும் அமைத்தார்.  
1815க்கும் 1822க்கும் இடையில் ஜான் நாசு இந்த "பவிலியனை" மீளவும் வடிவமைத்து விரிவாக்கினார். இவர் இக்காலத்தில் செய்த வடிவமைப்பே இன்றும் காணக்கூடியதாக உள்ளது. இதன் உள்ளக வடிவமைப்பு பிரெடெரிக் கிரேசு, ராபர்ட் ஜான்சு ஆகியோரின் கைவண்ணத்தில் உருவானது. இது சீன, இந்தியப் பாணிகளைத் தழுவியது.
# ராயல் பவிலியன்

## விற்பனை

1830 நான்காம் ஜார்ச்சின் மறைவுக்குப் பின்னர் அரசர் நான்காம் வில்லியம் அடிக்கடி பிரைட்டனுக்கு வரும்போது இங்கேயே தங்குவது வழக்கம். விக்டோரியா அரசி பதவியேற்ற பின்னர் பிரைட்டனை அவர் விரும்பவில்லை. 1841ல்பி ரைட்டனுக்கு இலண்டனில் இருந்து தொடர்வண்டிச் சேவை தொடங்கிய பின்னர் பிரைட்டனுக்குப் பெருமளவில் மக்கள் வரத் தொடங்கினர். அத்துடன், ராயல் பவிலியன் அவரது குடும்பத்துக்குப் போதுமானதாக இல்லாமல் இருந்ததுடன், போதிய தனிமையை வழங்ககூடிய இடமாகவும் இருக்கவில்லை. பிரைட்டனில் தான் தொடர்ந்து கவனத்துக்கு உள்ளாவதை விக்டோரியா அரசி விரும்பவில்லை. ஒருமுறை "இங்குள்ளவர்கள் தகவறியாதவர்களாகவும், பிரச்சினை கொடுப்பவர்களாகவும் உள்ளனர்" எனக் குறிப்பிட்டார். அதனால், அவர் வைட் தீவில் நிலமொன்றை வாங்கி அரச குடும்பத்தினரின் பயன்பாட்டுக்காக அங்கே ஒசுபோர்ண் இல்லத்தை உருவாக்கினார். 1845ல் விக்டோரியா அரசி கடைசியாக பிரைட்டனுக்கு வந்து திரும்பிய பின்னர், 1850ல் அரசாங்கம் ராயல் பவிலியனை பிரைட்டன் நகரத்துக்கு £53,000 விற்றது. இந்தப்பணம் ஒசுபோர்ண் இல்லத்துக்குத் தளபாடங்களை வாங்குவதற்குப் பயன்பட்டது.  
1860ல் அருகில் இருந்த அரச குதிரை லாயங்கள் இசை நிகழ்ச்சிகளுக்கான மண்டபமாக மாற்றப்பட்டன. நகர நிர்வாகம் மாளிகைக் கட்டிடத்தைக் கூட்டங்களை நடத்துவதற்கும் பயன்படுத்தியது. இக்கட்டிடம் விற்கப்பட்ட காலத்தில் இங்கிருந்த தளவாடங்களும், பொருத்தியிருந்த பொருட்களும் இங்கிருந்து அகற்றப்பட்டன. இவற்றுட் பெரும்பாலானவை பக்கிங்காம் மாளிகையிலும், வின்ட்சர் அரண்மனையிலும் பயன்படுத்தப்பட்டன. 1860 களில் எஞ்சியிருந்த ஏராளமான பயன்படுத்தப்பாடாத பொருட்களை விக்டோரியா அரசி பிரைட்டன் நகரத்துக்கே வழங்கினார். முதலாம் உலகப் போருக்குப் பின்னர் மேலும் பல பொருட்களை ஐந்தாம் ஜார்ச் மன்னரும், அரசி மேரியும் பிரைட்டனுக்குத் திருப்பிக் கொடுத்தனர்.  
இரண்டாம் உலகப் போருக்குப் பின்னர், பிரைட்டன் மாநகரசபை மாளிகையை அரசர் நான்காம் ஜார்ச்சின் காலத்தில் இருந்த நிலைக்குக் கொண்டுவருவதற்காகப் பெருமளவு பணத்தையும் நேரத்தையும் செலவு செய்தது. 1950ல் அரசி இரண்டாம் எலிசபெத் நிரந்தரக் கடனாக 100 தளபாடங்களை வழங்கியது பெரும் ஊக்குவிப்பாக அமைந்தது. அறைகளை மீளமைப்புச் செய்தல், அகற்றப்பட்ட சுவர்களை மீளமைத்தல், தொடக்கத்தில் இருந்த பொருட்களின் நேர்ப்படிகளை உருவாக்குதல் போன்றவற்றில் நகர நிர்வாகம் ஈடுபட்டது.
# ராயல் பவிலியன்

## முதல் உலகப்போர்க் காலம்

முதலாவது உலகப் போர்க் காலத்தில் இக்கட்டிடமும் ஒரு இராணுவ மருத்துவ நிலையமாக மாற்றப்பட்டது. டிசம்பர் 1914 முதல் சனவரி 1916 வரை இந்திய இராணுவத்திலிருந்து சுகவீனம் உற்றோரும் காயமடைந்தோருமான படை வீரர்களுக்கு இந்த முன்னாள் அரச மாளிகையில் மருத்துவம் செய்யப்பட்டது. இக்கட்டிடத்தின் அயலில் முன்னர் குதிரை லாயக் கட்டிடங்களாக இருந்து பின்னர் திருத்தியமைக்கப்பட்ட கட்டிடங்களும் பவிலியன் மருத்துவ நிலையத்தின் பகுதிகளாகச் செயற்பட்டன. இது இரண்டு அறுவை மருத்துவக் கூடங்களுடன் 720 படுக்கைகளைக் கொண்டதாக உருவாக்கப்பட்டிருந்தது. இதில் 2,300 வீரர்களுக்கு மேல் சிகிச்சை பெற்றுள்ளனர். நோயாளிகளின் பல்வேறுபட்ட மத, பண்பாட்டுத் தேவைகளை நிறைவேற்றும் வகையில் விரிவான ஒழுங்குகளும் இங்கே செய்யப்பட்டிருந்தன. சிகிச்சை பெறும் போர் வீரர்களுக்கு அவர்களுடைய சாதி, மதங்களைச் சேர்ந்தவர்களே சமைத்துப் பரிமாறும் வகையில் வேறு வேறான ஒன்பது சமையல் கூடங்கள் அமைக்கப்பட்டிருந்தன. முசுலிம்களுக்கு மக்காவை நோக்கித் தொழுவதற்கான இடவசதியும், சீக்கியர்களுக்கு கூடாரம் ஒன்றில் குருத்துவாராவும் இருந்தன.  
இந்தியாவைச் சேர்ந்த காயமடைந்த படைவீரர்கள் நல்ல முறையில் பேணப்படுவதை எடுத்துக்காட்ட இந்தப் பவிலியன் மருத்துவமனையைப் பிரித்தானிய அரசு பயன்படுத்தியது. அரசின் அனுமதியுடன், இந்த மாளிகையின் பளபளப்பான அறைகள் நோயாளர் அறைகளாக மாற்றப்பட்டு உள்ளதைக் காட்ட பல படங்கள் எடுக்கப்பட்டு வெளியிடப்பட்டன. யூலை 1915 கிச்சினர் பிரபு இம்மருத்துவமனைக்கு வந்தார். ஆகத்தில் அரசர் ஐந்தாம் ஜார்ச் வந்து நோயாளிகளைப் பார்த்ததோடு பலருக்கு இராணுவ மதிப்புகளும் வழங்கப்பட்டன.  
பெரும்பாலான இந்தியப் படைவீரர்கள் மேற்குப் போர்க் களங்களில் இருந்து திரும்பப் பெறப்பட்டதால், சனவரி 1916ல் இங்கிருந்த இந்திய மருத்துவமனை மூடப்பட்டது. ஏப்ரல் 1916ல், கால் கைகளை இழந்த பிரித்தானியப் படை வீரர்களுக்குச் சிகிச்சை அளிப்பதற்காக இந்த மருத்துவமனை மீண்டும் திறக்கப்பட்டது. சிகிச்சை மட்டுமன்றி அவர்களுக்கு மறுவாழ்வு அளிப்பதற்காகத் திறன் பயிற்சிகளை வழங்கும் வசதிகளும் இங்கு இருந்தன. இந்தப் பவிலியன் மருத்துவ மனை 1920 கோடைகாலம் வரை இயங்கியது. பின்னர் அது திரும்பவும் பிரைட்டன் நகர நிர்வாகத்திடம் மீளளிக்கப்பட்டது.
# ராயல் பவிலியன்

## தற்போதைய நிலை

பிரைட்டன் நகரம் இம்மாளிகையை வாங்கியபின் இது ஒரு சுற்றுலாத் தலமாக மாறியது. தற்போது இம்மாளிகை பெருமளவு சுற்றுலாப் பயணிகளைக் கவரும் ஒரு இடமாக உள்ளது. ஆண்டுக்கு ஏறத்தாழ 400,000 பேர் இவ்விடத்தைப் பார்க்க வருகின்றனர்.
# ராயல் பவிலியன்

## வெளியிணைப்புகள்

- ராயல் பவிலியனதும் அருங்காட்சியகத்தினதும் உத்தியோகபூர்வ இணையத்தளம்
- ராயல் பவிலியனின் படங்கள்
# கள்ளிமேடு பத்ரகாளியம்மன் கோயில்

**கள்ளிமேடு பத்ரகாளியம்மன் கோயில்** நாகப்பட்டினம் மாவட்டத்திலுள்ள அம்மன் கோயிலாகும்.
# கள்ளிமேடு பத்ரகாளியம்மன் கோயில்

## அமைவிடம்

இக்கோயில் வேதாரண்யத்திற்கு வடக்கில் 15 கி.மீ. தொலைவில், ஆற்றின் தென் கரையில் உள்ளது.
# கள்ளிமேடு பத்ரகாளியம்மன் கோயில்

## மூலவர்

இக்கோயிலில் மூலவராக பத்ரகாளிம்மன் அம்மன் உள்ளார்.
# கள்ளிமேடு பத்ரகாளியம்மன் கோயில்

## சிறப்பு

காளமேகப்புலவர் இங்கிருந்து வேதாரண்யத்திற்கு வடக்கில் பரிசலில் சென்றபோது பரிசல்காரர் பரிசல் கட்டணத்தில் மீதித்தொகையைக் கொடுக்காததால் புலவர் ஊரே தீப்பிடித்திட பத்ரகாளியின் மீது பாடியதாகக் கூறுவர். இவ்வூரில் வேதபுரீசுவரர் கோயில் மற்றும் கைலாசநாதர் கோயில் ஆகிய இரு சிவன் கோயில்களும் அமைந்துள்ளன.
# புளோரோமீத்தேன்

மெத்தில் புளோரைடு  
ஆலோகார்பன் 41  
மோனோபுளோரோமீத்தேன்
|Section1=
|Section2=
0.557 கி/செ.மீ<sup>3</sup> (நீர்மம்) 25&nbsp;°செல்சியசில்
| MeltingPtC = -137.8
| MeltingPt_notes =
| BoilingPtC = -78.4
| BoilingPt_notes=  
குறைக்கடத்திகள், மின்னணு பொருட்கள் பெருமளவில் தயாரிக்கவும் இவ்வாயு பயன்படுகிறது. RF புலத்தின் முன்னிலையில் இது பிரிகையடைந்து புளோரின் அயனிகளைக் கொடுக்கிறது. சில சிலிக்கன் சேர்மங்கள் அரிக்கப்படுகின்றன.  
புளோரோமீத்தேன் ஈதர் போன்ற விரும்பத்தக்க மணமுடையது. அதிக அடர்த்தியில் இச்சேர்மம் ஒரு மயக்கமூட்டியாக்வும் செயல்படுகிறது. எளிதில் தீப்பற்றி எரியக்கூடிய புளோரோமீத்தேன் காற்ரில் எரிந்து நச்சுத்தன்மை மிக்க ஐதரசன் புளோரைடை வெளியிடுகிறது. ஆல்ககாலைப் போலவே இச்சேர்மத்தின் சுவாலையும் நிறமற்று எரிகிறது.  
C-F இணைப்பின் பிணைப்பு ஆற்றல் 552 கியூ/மோல் ஆகவும். இணைப்பின் பிணைப்பு நீளம் 0.139 நானோமீட்டர் (குறிப்பாக 0.14 நானோமீட்டர்) ஆகவும் உள்ளது. நான்முகி மூலக்கூற்று வடிவமுடையதாக உள்ள புளோரோமீத்தேன் . 25 °செல்சியசில் தன்வெப்ப ஏற்புத்திறன் Cp = 38.171 யூ.மோல்−1.கெ−1 என்ற அளவிலும் மாறுநிலை வெப்பம் 44.9 °செல்சியசு மற்றும் 6.280 மெகாபாசுகல் ஆகவும் பெற்றுள்ளது.
# வலையட்டூர் வெங்கையா

**வலையட்டூர் வெங்கையா** (சூலை 1, 1864 - நவம்பர் 21, 1912) என்பவர் இந்தியக் கல்வெட்டாய்வாளர் மற்றும் வரலாற்றாளர் ஆவார். 1908 ஆம் ஆண்டு முதல் 1912 ஆண்டு வரை இந்தியக் கல்வெட்டுத் துறைத் தலைமை ஆய்வாளராகப் பணி செய்தவர்.
# வலையட்டூர் வெங்கையா

## வாழ்க்கைக்குறிப்பு

தமிழ்நாடு வடஆர்க்காடு மாவட்டம் ஆரணிக்கு அண்மையில் உள்ள வலையட்டூர் என்ற ஊரில் வெங்கையா பிறந்தார். சென்னைப் பல்கலைக் கழகத்தில் தெரியியலில் பட்டம் பெற்றார்
# வலையட்டூர் வெங்கையா

## பணிகள்

வெங்கையா தென்னிந்திய மொழிகளிலும் அவற்றின் வரி வடிவங்களிலும் புலமை பெற்றிருந்தார். ஈ.ஹலட்ஸ் என்ற கல்வெட்டாய்வாளர் வெங்கையாவைத் தமது துறையில் சேர்த்துக்கொண்டார். ஹலட்ஸ் ஒய்வு பெற்ற பிறகு வெங்கையா கல்வெட்டுத் துறையின் தலைமைப் பொறுப்பை ஏற்றுக் கொண்டார். தஞ்சைப் பெரிய கோவில் கல்வெட்டுகள், பல்லவக் கோவில் கல்வெட்டுகள் ஆகியவற்றை ஆராய்ச்சி செய்தார்.
எபிகிராபிக்கா இண்டிகா என்ற 11 ஆம் தொகுப்பு நூலைப் பதிப்பித்தார். வெங்கையா காலமான பின்னர் அது வெளியிடப்பட்டது. அது போலவே ஹலட்சுக்கும் வெங்கையாவுக்கும் நிகழ்ந்த மடல் தொடர்புகளைத் தொகுத்து ஒரு நூலாக அவர் இறப்புக்குப் பின் வெளியிட்டனர்.
# ஜான் நாசு (கட்டிடக்கலைஞர்)

**ஜான் நாசு** (John Nash - (18 சனவரி 1752 – 13 மே 1835)) ஒரு பிரித்தானியக் கட்டிடக்கலைஞர். நான்காம் ஜார்ச் பதில் அரசனாக இருந்த காலத்திலும் பின்னர் அரசராக இருந்த காலத்திலும் இலண்டனில் பெரும்பாலான அரச கட்டிடங்களுக்கான திட்டங்களுக்கு இவரே பொறுப்பாக இருந்தார். ராயல் பவிலியனும், பக்கிங்காம் அரண்மனையும் பெயர் பெற்ற இவரது கட்டிடங்கள். பக்கிங்காம் அரண்மனையின் ஒரு பகுதியின் முகப்பு 20ம் நூற்றாண்டில் அசுட்டன் வெப் என்பவரால் திருத்தியமைக்கப்பட்டது. நாசின் பெரும்பாலான கட்டிடங்கள் கட்டிடக் கட்டுனரான யேம்சு பர்ட்டன் என்பவரால் கட்டப்பட்டவை. ரீஜன்ட் தெருத் திட்டத்தின்போது நாசு நிதி நெருக்கடியில் இருந்த காலங்களில் பர்ட்டன் நாசுக்கு உதவி செய்துள்ளார். இதற்குப் பதில் உதவியாக பர்ட்டனின் மகனான டெசிமசு பர்ட்டன் ஒரு கட்டிடக் கலைஞராக வளர்வதற்கு நாசு உதவினார்.
# ஜான் நாசு (கட்டிடக்கலைஞர்)

## வரலாறு

### இறுதிக்காலம்

அரசர் நான்காம் ஜார்ச்சின் இறப்புடன் நாசின் தொழிலும் முடிந்துவிட்டது. அரசரின் ஊதாரித்தனமான செலவு குறித்துப் பெரும் எதிர்ப்பு இருந்தது. நாசு வடிவமைத்த பக்கிங்காம் அரண்மனையின் கட்டுமானச் செலவு குறித்துக் கவனப் செலுத்தப்பட்டது. தொடக்கத்தில் இதற்கான செலவு £252,690 என மதிப்பிடப்பட்டிருந்தது. 1829ல் இது £496,169 ஆக உயர்ந்திருந்தது. இறுதியாக கட்டிடம் முற்றாக நிறைவு பெறாமலேயே செலவு £613,269 ஆகக் காணப்பட்டது. இதனால் உருவான சர்ச்சைகள் காரணமாக நாசுக்கு அரசாங்க வேலைகள் கொடுப்பதை நிறுத்திவிட்டனர். அதுமட்டுமன்றி, இவரது சமகாலத்துக் கட்டிடக்கலைஞர் பலருக்குப் பிரபுப் பட்டம் வழங்கப்பட்டும் இவருக்கு அப்பட்டம் வழங்கப்படவில்லை. நாசு 1835 மே 13ம் தேதி அவரது வீட்டில் காலமானார்.  
இறந்தபோது நாசுக்கு £15,000 அளவுக்குக் கடன் இருந்தது. நாசின் மனைவி இக்கடனை அடைப்பதற்காக அவரிடம் இருந்த பெறுமதியான ஓவியங்கள், புத்தகங்கள், பதக்கங்கள், வரைபடங்கள் போன்றவற்றையும், இறுதியாக வீட்டையும் விற்றார்.
# மிசுலோ-இவான்சு மறுசீராக்கல்

**மிசுலோ-இவான்சு மறுசீராக்கல்** *( Mislow–Evans rearrangement)* வினை என்பது அல்லைலிக் சல்பாக்சைடிலிருந்து 2,3-சிக்மாடிரோபிக் மறிசீராக்கல் மூலமாக அல்லைலிக் ஆல்ககால் உருவாகின்ற வினையாகும். குர்ட் மிசுலோவும் டேவிட் இவான்சும் 1971 இல் இவ்வினையைக் கண்டறிந்த காரணால் கரிம வேதியியலில் இவ்வினை மிசுலோ-இவான்சு மறுசீராக்கல் என்ற பெயர் வினையாக அழைக்கப்படுகிறது.
# மிசுலோ-இவான்சு மறுசீராக்கல்

## பொதுவான வினை திட்டம்

பிம்பமாகாதெரிவும், கந்தக அணுவின் சமச்சீரின்மையும் விளைபொருளிலுள்ள ஆக்சிசன் அணுவுக்கு அடுத்த கார்பனுக்கு மாற்ற முடியும். எனவே, குறிப்பிட்டதொரு முப்பரிமாண மாற்றியனை படைப்பதற்கு இவ்வினை ஒரு வலிமையான வினையாகும்.  
தொடர்புடைய சல்பைடை ஆக்சிசனேற்ற வினையின் மூலம் எளிதாகவும், எதிர் உருவமை தெரிவுவினையாகவும் சல்பாக்சைடு 1 வினையாக்கியாக உருவாக்கமுடியும். இவ்வினையில் பல்வேறு கரிமக் குழுக்கள் பயன்படுத்தப்படுகின்றன .
R1 = ஆல்க்கைல், அல்லைல் மற்றும் R2 = ஆல்க்கைல்,அரைல் அல்லது பென்சைல்.
# மிசுலோ-இவான்சு மறுசீராக்கல்

## வினைவழி முறை

முன்மொழியப்பட்ட ஒரு வினைவழி முறை இங்கு தரப்பட்டு்ள்ளது
# மிசுலோ-இவான்சு மறுசீராக்கல்

## செயற்பரப்புகள்

பொதுவாக இவ்வினை மாறுபக்க அல்லைலிக் ஆல்ககால் தயாரிப்பில் பயன்படுகிறது . இயக்கு நீரான மென்தசைச்சுருக்கி இ2 வைத் தொகுக்க மிசுலோ-இவான்சு மறுசீராக்கல் வினையை டக்ளசு டாபெர் பயன்படுத்தினார்.
# பொரிக்கோழி

**பொரிக்கோழி** (Plymouth Rock chicken) அல்லது *பிளைமொத்ராக், பிளெபத்ராக், பிளிமோத்ராக்* என பல வகையாக அழைக்கப்படுவது ஒரு அமெரிக்க நாட்டுக் கோழி இனமாகும். இது முதலில் மாசச்சூசெட்ஸ் பகுதியில் பத்தொன்பதாம் நூற்றாண்டில் காணப்பட்டது, அதன்பிறகான இருபதாம் நூற்றாண்டில் அமெரிக்காவின் பெரும்பகுதியில் மிகவும் பிரபலமான கோழி இனமாக ஆனது. இது இறைச்சி மற்றும் அதன் பழுப்பு நிற முட்டைகள் என இரட்டை நோக்கங்களுக்காக வளர்க்கப்பட்ட இனம் ஆகும். இது, குளிரிலும் வளர்க்க எளிதானதாகவும், மற்றும் நல்ல அடைகாக்கும் திறன் கொண்டதாகவும் உள்ளது.
# பொரிக்கோழி

## விளக்கம்

இக்கோழி வெள்ளை கருப்பு நிறமான இறகுகளை உடையது. காண்பதற்கு வரிக்குதிரை போல வெள்ளையும், கருப்பும் கலந்து வரிவரியாக இருக்கும். இதன் கால்கள் கனத்து குறுகியதாக இருக்கும். இதன் தலையில் உள்ள கொண்டை வெளிறிய சிவப்பாக இருக்கும். இதன் அலகு மற்ற கோழிகளைவிட சற்று பெரியதாக இருக்கும். இதனால் உயரப் பறக்க முடியாது. இவை வெகு விரைவாக வளரக்கூடியன.
# தோப்புத்துறை அபீஷ்ட வரதராஜப் பெருமாள் கோயில்

**தோப்புத்துறை அபீஷ்ட வரதராஜ பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
# தோப்புத்துறை அபீஷ்ட வரதராஜப் பெருமாள் கோயில்

## அமைவிடம்

இக்கோயில் வேதாரண்யத்திற்கு வடக்கில் 2 கி.மீ. தொலைவில் அமைந்துள்ளது.
# தோப்புத்துறை அபீஷ்ட வரதராஜப் பெருமாள் கோயில்

## சிறப்பு

ராமன் சீதையைத் தேடி தெற்கே சென்றபோது முதலில் வேதாரண்யத்தை அடைந்து இத்தலத்தில் ஒரு தீர்த்தத்தை அமைத்து வழிபட்டதாகவும், இலங்கைக்குச் செல்லப் பாலம் அமைப்பதற்காக திட்டமிட்டதால் இவ்விடம் ஆதிசேது என்ற பெயரைப் பெற்றது.
# தகட்டூர் பைரவநாதசுவாமி கோயில்

**தகட்டூர் பைரவநாதசுவாமி கோயில்** (*Bairavanathar Temple, Thagattur*) தமிழ்நாட்டில் நாகப்பட்டினம் மாவட்டம், தகட்டூர் என்னும் ஊரில் அமைந்துள்ள சிவன் கோயிலாகும். இது ஒரு தேவார வைப்புத்தலமாகும்.
# தகட்டூர் பைரவநாதசுவாமி கோயில்

## அமைவிடம்

தகட்டூர் பைரவநாதசுவாமி கோயில் வேதாரண்யம்-திருத்துறைப்பூண்டி சாலையில் வாய்மேட்டிற்கு அருகே வேதாரண்யத்திற்கு மேற்கில் 20 கிமீ தொலைவில், முள்ளியாற்றின் கரையில் அமைந்துள்ளது.
# தகட்டூர் பைரவநாதசுவாமி கோயில்

## தெய்வம்

பைரவர் பிரதான சன்னதியில் காணப்படுவதால், இக்கோயில் பைரவநாதர் கோயில் என்று அழைக்கப்படுகிறது. பிரதான சன்னதியில் பைரவரை கொண்ட ஒரே கோயில் தகட்டூர் பைரவநாதசுவாமி கோயிலாகும். இலங்கையில் ராவணன் அழிக்கப்பட்ட பிறகு, அந்த நோயிலிருந்து விடுபட, ராமர் சிவனுக்கு பூஜை செய்ய விரும்பினார். அதனால் அனுமனை காசிக்கு அனுப்பினார். அங்கிருந்து அனுமன் வந்ததும் பைரவர் உடன் சென்றார்.
காசியிலிருந்து லிங்கத்தைப் பாதுகாக்க வந்ததால், தகட்டூரில் தங்க விரும்பினார். இந்த கோவிலில் சக்கரம் வைக்கப்பட்டுள்ளதால், இந்த இடம் யந்திரபுரி என்றும் அழைக்கப்படுகிறது. சன்னதியில் சட்டைநாதர் சிற்பமும் காணப்படுகிறது  
பைரவநாதர் மற்றும் சிவலோகநாதர் எனப்படும் லிங்கத்தால் கர்ப்பக்கிரகத்தில் உள்ள பைரவர் குறிக்கப்படுகிறார். தேவி சிவகாமசுந்தரி என்று அழைக்கப்படுகிறார். அபிதான சிந்தாமணியில் பைரவரைப் பற்றிய குறிப்பு உள்ளது.ஓர் அசுரன் தவம் செய்து சிவனிடம் வரம் பெற்றான். தான் கொல்லப்பட்டே இறக்க வேண்டும். ஆனால் அது ஒரு பெண்ணால் மட்டுமே நிகழ்வேண்டும் என்பதே அந்த அசுரன் கேட்ட வரமாகும். ஒரு பெண்ணால் தன்னைக் கொல்ல முடியாது என்று அவன் நினைத்தான். எனவே அனைவரையும் தொந்தரவு செய்யத் தொடங்கினான். சிவபெருமான் ஒரு பெண்ணைப் படைத்து அவளுக்கு காளி என்று பெயரிட்டார். அசுரன் காளியால் கொல்லப்பட்டான்.
# பஞ்சநதிக்குளம் கிழக்கு தனுஷ்கோடீசுவரசுவாமி கோயில்

**பஞ்சநதிக்குளம் கிழக்கு தனுஷ்கோடீசுவரசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# பஞ்சநதிக்குளம் கிழக்கு தனுஷ்கோடீசுவரசுவாமி கோயில்

## அமைவிடம்

இக்கோயில் வேதாரண்யத்திற்கு மேற்கில் முத்துப்பேட்டை செல்லும் சாலையில் 10 கி.மீ. தொலைவில் அமைந்துள்ளது.
# பஞ்சநதிக்குளம் கிழக்கு தனுஷ்கோடீசுவரசுவாமி கோயில்

## இறைவன், இறைவி

இக்கோயிலில் உள்ள மூலவர் தனுஷ்கோடீசுவரர் என்றும் தென்கோடிநாதர் என்றும் அழைக்கப்படுகிறார். இறைவி மதுரபாஷினி ஆவார்.
# பஞ்சநதிக்குளம் கிழக்கு தனுஷ்கோடீசுவரசுவாமி கோயில்

## சிறப்பு

பாண்டவர் காட்டுக்குச் சென்றபோது தீர்த்தமாடி இங்கு வழிபட்டுள்ளனர். அகத்தியருடைய அறிவுரையின்படி திருப்புனவாசலில் மழலைநாதரை வணங்கிவிட்டு பின்னர் அவர்கள் இக்கோயிலுக்கு வந்துள்ளனர். பாண்டவர் இங்கு ராமனை வழிபட்டதாகக் கூறுவர்.
# மைனார்க்கா கோழி

**கருப்பு மைனார்க்கா கோழி** (Minorca,காட்டலான்: Gallina de Menorca, எசுப்பானியம்: Menorquina) என்பது ஒரு வளர்ப்பு கோழி இனமாகும். இது ஸ்பெயினின் தென் கிழக்கே நடுநிலக் கடல் பகுதியில் உள்ள மைனாக்கா தீவைப் பிறப்பிடமாக கொண்ட கோழி இனமாகும். இது உலகின் பல நாடுகளில் நன்கு அறியப்பட்ட ஒரு காட்சிப் பறவை ஆகும். ஆனால் மைனார்கா தீவில் இந்த கோழி அரியவகை இனமாக, அருகிவரும் ஆபத்தில் உள்ளதாக கருதப்படுகிறது.
# மைனார்க்கா கோழி

## விளக்கம்

கருப்பு மைனாக்கா கோழிகள் உடல் முழுவதும் கரு நிறத்தில் மினுமினுப்புள்ள இறகுகள் கொண்டிருக்கும். இதில் பல வகைகள் உண்டு முழுவதும் கருப்பு நிறமில்லாமல் வேறு நிறம் கலந்த இறகுகளை உடைய கோழிகளும் உண்டு. இக் கோழிகளின் கால்கள் கனத்து, குறுகியதாக இருக்கும். இதன் கொண்டை சிவப்பாக இருக்கும். இக்கோழிகள் கனத்து வலிவுடன் இருக்கும். இவை முட்டைத் தேவைக்காகவே வளர்க்கப்படுகின்றன. இவை ஆண்டுக்கு 130 க்கும் மேற்பட்ட முட்டைகளை இடக்கூடியன.
# கெகுனியா

**கெகுனியா** *(kehunia)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும். நார்கட்டியாகஞ்ச்சிலிருந்து 10 கிலோமீட்டர் தொலைவிலும், பேட்டியாக்கிலிருந்து 30 கிலோமீட்டர் தொலைவிலும் இக்கிராமம் அமைந்துள்ளது.
# கெகுனியா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி கெக்குனியா கிராமத்தின் மக்கள்தொகை 4866 நபர்கள் ஆகும். இவர்கள் 1032 குடும்பங்களாக வாழ்கின்றனர். இம்மக்கள்தொகையில் 51.13% நபர்கள் ஆண்கள் மற்றும் 48.86% நபர்கள் பெண்களாவர். இக்கிராமத்தின் எழுத்தறிவு சதவீதம் 49.48% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 59.5% நபர்கள் ஆண்கள் மற்றும் 40.4% நபர்கள் பெண்களாவர்
.
# பஞ்சநதிக்குளம் மேற்கு ராமசாமி கோயில்

**பஞ்சநதிக்குளம் மேற்கு ராமசாமி கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
# பஞ்சநதிக்குளம் மேற்கு ராமசாமி கோயில்

## அமைவிடம்

இக்கோயில் வேதாரண்யத்திற்கு அருகே பஞ்சநதிக்குளம் மேற்கு என்னும் கிராமத்தில் அமைந்துள்ளது.
# பஞ்சநதிக்குளம் மேற்கு ராமசாமி கோயில்

## இறைவன், இறைவி

இக்கோயிலில் ராமர், சீதா, லட்சுமணர், அனுமாரோடு காணப்படுகின்றார். பாண்டவர் காட்டுக்குச் சென்றபோது இங்குள்ள ராமனை வழிபட்டுச் சென்றதாகக் கூறுவர்.
# பஞ்சநதிக்குளம் மேற்கு ராமசாமி கோயில்

## அம்புவிடும் விழா

இக்கோயிலில் ராமர் அம்பு விடும் காட்சியும், வீதியுலாவும் நவராத்திரி விழாவின்போது சிறப்பாக நடைபெற்று வருகின்றன. அண்மையில் அவ்விழாவின்போது பக்தி பஜனை, தாயார் திருமஞ்சனம், தீபாராதனை, சாற்று முறை போன்றவை நடைபெற்றன. விழாவின் மற்றொரு பகுதியாக விஜயதசமியன்று பெருமாளுக்கும் தாயாருக்கும் திருமஞ்சனம் நடைபெற்றது. வாழை மரங்கள் கட்டப்பட்ட பந்தலில் சுவாமியாக உருவகப்படுத்தப்பட்டவர் அம்பு எய்தும் வகையில் அம்பு விடும் காட்சி அமைந்தது.
# தும்நகியர்

**தும்நகியர்** *(Dhumnagiar)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# தும்நகியர்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி தும்நகியர் கிராமத்தின் மக்கள்தொகை 5288 நபர்கள் ஆகும். இவர்கள் 949 குடும்பங்களில் வாழ்ந்தனர். இம்மக்கள்தொகையில் 52.49% நபர்கள் ஆண்கள் மற்றும் 47.5% நபர்கள் பெண்களாவர். இக்கிராமத்தின் எழுத்தறிவு சதவீதம் 43.75% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 62.1% நபர்கள் ஆண்கள் மற்றும் 37.8% நபர்கள் பெண்களாவர். மக்கள் தொகையில் 21% நபர்கள் 6 வயதுக்கு கீழ் உள்ளவர்களாகும்.
# ஆபிரிக்கப் பென்குயின்

**ஆபிரிக்கப் பென்குயின்** (*Spheniscus demersus*) என அழைக்கப்படும் கறுப்புக் காற் பென்குயின் தெற்கு ஆபிரிக்க நீர்நிலைகளை அண்டி காணப்படும் பென்குயின் ஆகும். கழுதைகளைப் போல இவை ஒலி எழுப்புவதால் "ஜக்கழுதப் பென்குயின்" எனவும் இவை அழைக்கப்படுகின்றன. அலைக்கற்றை வடிவ உடலைக்கொண்டிருப்பதுடன் மற்றைய பென்குயின்கள் போலவே இவற்றாலும் பறக்க முடியாது. வயது வந்த ஆபிரிக்கப் பென்குயின்களின் நிறை 3.5 கிலோகிராம் அளவில் உள்ளது. மேலும் இவற்றின் உயரம் 60 முதல் 70 செ.மீ வரையில் காணப்படுகிறது. இவற்றின் கண்களின் மேலுள்ள இளஞ்சிவப்புச் சுரப்பிகள் அவற்றின் வெப்பநிலையைப் பேண உதவுகின்றன. வெப்பம் அதிகரிக்கும் போது மேலதிகஉடல் வெப்பம் சுரப்பிக்குள் புகுந்து அச்சுரப்பியை கடும் நிறமாக மாறுகின்றது.
# லெக்கார்ன் கோழி

**லெக்கார்ன் கோழி** ( Leghorn இத்தாலிய மொழி: Livorno or Livornese) என்பது ஒரு கோழி இனமாகும். இந்தக் கோழி இனம் நடு இத்தாலியில் தோன்றியது ஆகும். இக்கோழிகள் முதலில் 1828 ஆம் ஆண்டு வட அமெரிக்காவுக்கு ஏற்றுமதி செய்யப்பட்டன. அமெரிக்காவிலிருந்து 1870 ஆம் ஆண்டு பிரிட்டனில் இக்கோழிகள் அறிமுகப்படுத்தப்பட்டன. வெள்ளை லெக்கார்ன் கோழிகளையே உலகின் பல நாடுகளில் வளர்க்கின்றனர். லெக்கார்ன் கோழிகளில் வெள்ளை லெக்கார்ன் தவிர்த்து வேறுபல வகைகள் இருந்தாலும் அவை குறைவான அளவே உள்ளன.
# லெக்கார்ன் கோழி

## விளக்கம்

வெள்ளை லெக்கார்ன் கோழிகளின் கால்கள் வெளிரிய மஞ்சள் நிறத்திலும், குறுகலாகவும், கனத்தும் இருக்கும். இவற்றின் கால் விரல்களும் குறுகியவை. இதனால் இக்கோழிகளால் சரிவர நடக்க இயலாது. கனத்த தேகம் உள்ளவர்கள் போல காலை அகட்டி வைத்து அசைந்து அசைந்து நடக்கும். இவற்றின் கொண்டை இரத்த சிவப்பு நிறமுடையதாக இருக்கும். இவற்றின் உடல் முழுவதும் வெள்ளை நிற பளபளக்கும் இறகுகள் அடர்ந்திருக்கும். இக்கோழிகள் ஆண்டுக்கு சராசரியாக 280 முட்டைகள் வரை இடும் சிலசமயம் 300–320 வரை கூடுதலாகவும் முட்டை இடும்.
# துர்கவுலியா

**துர்கவுலியா** *(Durgaulia)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# துர்கவுலியா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி துர்கவுலியா கிராமத்தின் மக்கள்தொகை 1983 நபர்கள் ஆகும். இவர்கள் 316 குடும்பங்களில் வாழ்ந்தனர். இம்மக்கள்தொகையில் 52.54% நபர்கள் ஆண்கள் மற்றும் 47.45% நபர்கள் பெண்களாவர். இக்கிராமத்தின் எழுத்தறிவு சதவீதம் 41.65% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 67.19% நபர்கள் ஆண்கள் மற்றும் 32.8% நபர்கள் பெண்களாவர். மக்கள் தொகையில் 22.44% நபர்கள் 6 வயதுக்கு கீழ் உள்ளவர்களாகும்.
# எக்தெர்வா

**எக்தெர்வா** *(Ekderwa)* என்பது இந்தியாவின் பீகார் மாநிலம் கிழக்கு சம்பாரண் மாவட்டத்திலுள்ள ஒரு கிராமம் ஆகும்.
# எக்தெர்வா

## புவியியல்

பீகாரிலுள்ள துணைக்கோட்ட நகரமான இரக்சௌல் நகரில், இரக்சௌல் இரயில்வே நிலையத்திற்கு மேற்கில் 3 கிலோமீட்டர் தொலைவில் இக்கிராமம் அமைந்துள்ளது.
# எக்தெர்வா

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி எக்தெர்வா கிராமத்தின் மக்கள்தொகை 1060 நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இக்கிராமத்தின் எழுத்தறிவு சதவீதம் 32% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 26% நபர்கள் ஆண்கள் மற்றும் 8% நபர்கள் பெண்களாவர். மக்கள் தொகையில் 12% நபர்கள் 6 வயதுக்கு கீழ் உள்ளவர்களாகும்.
# லகுவானா

**லகுவானா** (Laguna) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் சன்டா குருஸ் ஆகும். இது 1571 ஆம் ஆண்டில் ஸ்தாபிக்கப்பட்டது. இம்மாகாணத்தில் 681 கிராமங்களும், 24 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரமில் எல். ஹெர்னன்டெச்* (Ramil L. Hernandez) ஆவார். இதன் மொத்த நிலப்பரப்பளவு 1,917.85 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக லகுவானா மாகாணத்தின் சனத்தொகை 3,035,081 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 63ஆம் மாகாணமாகவும் சனத்தொகையின் அடிப்படையில் 3ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு பிகோலானோ ஆகிய மூன்று பிரதான மொழிகள் பேசப்படுகின்றன.
# குவிசோன்

**குவிசோன்** (Quezon) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் லுசினா என்பதாகும். இது 1591 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,209 கிராமங்களும், 39 மாநகராட்சிகளும் உள்ளன. இதன் தற்போதைய மாகாண சபை ஆளுநர் *டேவில் சி.சுரேஸ்* (David C.Suarez) ஆவார். இதன் மொத்த நிலப்பரப்பளவு 8,989.39 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குவிசோன் மாகாணத்தின் சனத்தொகை 1,856,582 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 7ஆம் மாகாணமாகவும் சனத்தொகையின் அடிப்படையில் 12ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு ஆங்கிலம் ஆகிய மூன்று பிரதான மொழிகள் பேசப்படுகின்றன. இங்கு 81% தகாலாகு மக்கள் வாழ்கின்றனர்.
# ரிசால்

**ரிசால்** (Rizal) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் அன்டிபொலோ ஆகும். இது 1901 ஆம் ஆண்டில் ஸ்தாபிக்கப்பட்டது. இம்மாகாணத்தில் 188 கிராமங்களும், 13 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரெபெசா ஏ. ய்ன்ராஸ்* (Rebecca A. Ynares ) ஆவார். இதன் மொத்த நிலப்பரப்பளவு 1,191.94 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ரிசால் மாகாணத்தின் சனத்தொகை 1,191.94 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 73ஆம் மாகாணமாகவும் சனத்தொகையின் அடிப்படையில் 5ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இங்கு 99% தகாலாகு மக்கள் வாழ்கின்றனர். ரிசால் மாகாணத்தில் வாழும் மக்களில் 80 வீதமான மக்கள் ரோமன் கத்தோலிக்க சமயத்தப் பின்பற்றுகின்றனர்.
# பொய்ன் செட்டியா

**பொய்ன் செட்டியா** ( poinsettia) என்பது ஸ்புர்க் குடும்பத்தைச் சேர்ந்த வணிக முக்கியத்துவம் வாய்ந்த ஒரு தாவர இனமாகும். இவை மெக்சிகோவில் கண்டறியப்பட்ட தாவர இனமாகும். குறிப்பாக இவை இவற்றின் சிவப்பு நிற மற்றும் பச்சைநிற மலர்களுக்காக அறியப்படுகிறது. இவற்றின் மலர்கள் பரவலாக கிருஸ்துமஸ் விழாவில் காட்சிப்படுத்தப் படுகின்றன. இதன் ஆங்கிலப் பெயர் ஜோயல் ராபர்ட் பொய்ன்செட் என்திலிருந்து வந்தது. [3] இவர் மெக்சிகோவுக்காக நியமிக்கப்பட்ட ஐக்கிய அமெரிக்காவின் தூதராவார், இவர்தான் ஐக்கிய அமெரிக்காவில் இந்த மலரை 1825 இல் அறிமுகப் படுத்தினார்.
# பொய்ன் செட்டியா

## வரலாறு

இந்த மலர் ஒரு காலத்தில் மெக்சிகோவில் காட்டு மலராக இருந்தது. இந்த மலரை ஜோயல் ராபர்ட் பொய்ன்செட் முதன்முதலில் தொட்டிகளில் வளர்த்து அமெரிக்காவில் அறிமுகப்படுத்தினார். 1900 ஆண்டுக்குப்பின் ஐக்கிய அமெரிக்காவில் வணிகரீதியாக இத்தாவரம் பெருமளவில் வளர்க்க ஆரம்பித்தனர். இந்த மலர்கள் சிவப்பு, மஞ்சள், பச்சை, வெள்ளை, இளஞ்சிவப்பு என பல நிறங்களில் இருந்தாலும் இதில் சிவப்பு நிற மலரையே கிருஸ்மசின்போது பயன்படுத்துகின்றனர். இதனால் இந்த மலரை கிருஸ்துமஸ் மலர் என்றும் செல்லமாக அழைப்பர். இந்த மலர்கள் மிகவும் சிறியவை என்றாலும் இதன் இலைகள் கண்ணைக் கவரும் வகையில் சிவப்பாக இருக்கும்.
# டோக்கியோ கேமி பள்ளிவாசல்

**டோக்கியோ கேமி பள்ளிவாசல்** (Tokyo Camii Mosque) (東京ジャーミイ) ஜப்பான் நாட்டின் டோக்கியோவில் ஷிபுயா வார்டு ஒயாமா சோ மாவட்டத்தில் அமைந்துள்ள பள்ளிவாசல் ஆகும். இப்பள்ளிவாசல் கட்டிடத்துடன் துருக்கி கலாச்சார மையம் உள்ளது.இது டோக்கியோவின் மிகப்பெரிய பள்ளிவாசல் ஆகும்.
# டோக்கியோ கேமி பள்ளிவாசல்

## அமைவிடம்

இப்பள்ளிவாசல் ஜப்பான் நாட்டின் டோக்கியோவில் ஷிபுயா வார்டு ஒயாமா சோ மாவட்டத்தில் அமைந்துள்ளது. இது ஜப்பான் மிக பெரிய பள்ளிவாசல் ஆகும்.
# டோக்கியோ கேமி பள்ளிவாசல்

## வரலாறு

இப்பள்ளிவாசல் முதலில் மே 12, 1938-ல் அருகிலமைந்த பள்ளிகூடத்துடன் இணைந்து கட்டப்பட்டது. அக்டோபர் புரட்சிக்குப் பிறகு ரசியா நாட்டில் இருந்து ஜப்பான் வந்து குடியேறிய பஷ்கிர் மற்றும் தத்தாரால் கட்டப்பட்டது. பள்ளிவாசலின் முதல் இமாம் அப்துல் ரசீது மற்றும் அப்துல் ஹை குர்பான் அலி ஆகியோரின் மேற்பார்வையில் கட்டப்பட்டது.
# டோக்கியோ கேமி பள்ளிவாசல்

## சீரமைப்பு பணிகள்

1986 ஆம் ஆண்டில், பள்ளிவாசலைக் கடுமையான சேதம் காரணமாக இடிக்க வேண்டியிருந்தது. தயந்த் இசுலேரி பசக்கலிங்கி வழிகாட்டுதல் மற்றும் மேற்பார்வையில் புதிய கட்டிடம் 1998 ஆம் ஆண்டு ஆரம்பிக்கப்பட்டது. முகரம் இமி என்ற கட்டிடக்கலை நிபுணர் புதிய பள்ளிவாசலை கட்டினார். ஒட்டோமான் சமயக் கட்டிடக்கலையை அடிப்படையாகக் கொண்டது. சுமார் 70 துருக்கிய கைவினை கலைஞர்கள் கட்டினர் .பளிங்கு கற்கள் துருக்கி நாட்டில் இருந்து இறக்குமதி செய்யப்பட்டன. சுமார் 1.5 பில்லியன் யென் செலவில் கட்டுமானம் 2000 இல் முடிக்கப்பட்டது. புதிய பள்ளிவாசல் திறப்பு விழா ஜூன் 30, 2000 அன்று நடைபெற்றது.
# டோக்கியோ கேமி பள்ளிவாசல்

## பரப்பளவு

டோக்கியோ கேமி பள்ளிவாசல் 734 சதுர மீட்டர் பரப்பளவில் அமைந்துள்ளது.மொத்த மாடி பரப்பளவு 1,477 சதுர மீட்டர் ஆகும்.குவிமாடம் 23.25 மீட்டர் உயரமும், ஆறு தூண்கள் ஆதரவுடன் உள்ளது.மினார் 41,48 மீட்டர் உயரம் உள்ளது.
# டோக்கியோ கேமி பள்ளிவாசல்

## குறிப்பு

* கேமி * என்பது துருக்கிய மொழியில் இருந்து பெறப்பட்ட சொல் ஆகும்.இது அரபு மொழி வார்த்தை * ஜாமி * என்பதில் இருந்து பெறப்பட்டது.இது சபையைக் கொண்ட பள்ளிவாசல் என பொருள்படும்.
# மரின்டுவுக்

**மரின்டுவுக்** (Marinduque) என்பது பிலிப்பீன்சின் லூசோனின், மிமரோபா பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் பொவாக் ஆகும். இது 1920 ஆம் ஆண்டில் ஸ்தாபிக்கப்பட்டது. இம்மாகாணத்தில் 218 கிராமங்களும், 6 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரொமுலா பக்கோரா* (Romulo Baccoro ) ஆவார். இதன் மொத்த நிலப்பரப்பளவு 952.58 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக மரின்டுவுக் மாகாணத்தின் சனத்தொகை 234,521 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 76ஆம் மாகாணமாகவும் சனத்தொகையின் அடிப்படையில் 69ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 250 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 37ஆம் மாகாணம் ஆகும்.
# ஒக்சிடென்டல் மின்டோரோ

**ஒக்சிடென்டல் மின்டோரோ** (Occidental_Mindoro) என்பது பிலிப்பீன்சின் லூசோனின், மிமரோபா பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் மம்புராவோ ஆகும். இது 1950 ஆம் ஆண்டில் ஸ்தாபிக்கப்பட்டது. இம்மாகாணத்தில் 162 கிராமங்களும், 12 மாநகராட்சிகளும் உள்ளன. இதன் தற்போதைய மாகாண சபை ஆளுநர் *மரியோ கெனெ மென்டொயோலா* (Mario Gene Mendiola) ஆவார். இதன் மொத்த நிலப்பரப்பளவு 5,865.71 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ஒக்சிடென்டல் மின்டோரோ மாகாணத்தின் சனத்தொகை 487,414 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 11ஆம் மாகாணமாகவும் சனத்தொகையின் அடிப்படையில் 56ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 83 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 71ஆம் மாகாணம் ஆகும்.
# அல் அகமது பள்ளிவாசல், பியூனஸ் அயர்ஸ்

**அல் அகமது பள்ளிவாசல்** (Al Ahmad Mosque) அர்ஜென்டினா நாட்டின் தலைநகரான பியூனஸ் அயர்ஸ் நகரில் உள்ள பள்ளிவாசல் ஆகும். இப்பள்ளிவாசல் 1985 இல் திறக்கப்பட்டது.
இப்பள்ளிவாசல் பியூனஸ் ஏர்ஸ் நகரில் இரண்டாவது பழமையான பள்ளிவாசல் ஆகும்.இப்பள்ளிவாசல் கட்டிடம் அர்ஜென்டீனா நாட்டில் உள்ள இஸ்லாமிய கட்டிடக்கலைக்கு பழமையான கட்டிடம் ஆகும்.
# அல் அகமது பள்ளிவாசல், பியூனஸ் அயர்ஸ்

## அமைவிடம்

இப்பள்ளிவாசல் பியூனஸ் ஏர்ஸ் நகரில் சான் கிரிஸ்டோபல் பகுதியில் அல்பெர்டி தெருவில் 1541 இலக்கத்தில் உள்ளது.
# அல் அகமது பள்ளிவாசல், பியூனஸ் அயர்ஸ்

## அமைப்பு

இப்பள்ளிவாசல் மினார் மற்றும் குவிமாடம் சிறப்பு வாய்ந்தவை.இது அர்ஜென்டினா நாட்டின் இசுலாமிய கலாச்சார மையமாகவும் திகழ்கிறது.
# ஒரியென்டல் மின்டோரோ

**ஒரியென்டல் மின்டோரோ** (Oriental_Mindoro) என்பது பிலிப்பீன்சின் லூசோனின், மிமரோபா பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் மம்புராவோ ஆகும். இது 1955 ஆம் ஆண்டில் ஸ்தாபிக்கப்பட்டது. இம்மாகாணத்தில் 426 கிராமங்களும், 14 மாநகராட்சிகளும் உள்ளன. இதன் தற்போதைய மாகாண சபை ஆளுநர் *அல்பொன்சோ உமலி, ஜேர்.* (Alfonso Umali, Jr.) ஆவார். இதன் மொத்த நிலப்பரப்பளவு 4,238.38 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ஒரியென்டல் மின்டோரோ மாகாணத்தின் சனத்தொகை 844,059 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 28ஆம் மாகாணமாகவும் சனத்தொகையின் அடிப்படையில் 32ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 200 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 47ஆம் மாகாணம் ஆகும்.
# சான் மறுசீராக்கல்

**சான் மறுசீராக்கல்** *(Chan rearrangement)* என்பது அசைலாக்சி அசிட்டேட்டை (1) ஒரு வலிமையான காரத்தின் முன்னிலையில் 2-ஐதராக்சி-3-கீட்டோ-எசுத்தராக (2) மாற்றக்கூடிய வேதியியல் வினையாகும் .  
இச்செயல்முறையை மறுகண்டுபிடிப்பு மூலம் ஆல்டன் டாக்சால் ஒட்டுமொத்த தொகுப்பு வினையில் மீண்டும் பயன்படுத்தப்பட்டது .
# சான் மறுசீராக்கல்

## வினைவழிமுறை

வினைபடு பொருளில் இருக்கும் மெத்திலீன் பாலத்துடன் அடுத்துள்ள கார்போனைல் மற்றும் அசிட்டைல் பதிலீட்டுப் பொருட்கள் அமிலத்தன்மையுடன் காணப்படுகின்றன. ஆல்டால் வினையைப் போல இலித்தியம் டெட்ராமெத்தில்பிப்பெரிடைடு அல்லது ஈரைசோபுரோப்பைலமீடு போன்ற வலிமையான அணுக்கரு கவராத காரங்களால் இவற்றிலிருந்து புரோட்டான்நீக்கம் செய்ய முடியும். உருவாகும் ஈனோலேட்டு, அசிட்டைல் தொகுதியின் அடுத்துள்ள கார்பனைல் உடன் குறுகிய கால இடைநிலை ஆக்சிரேன் வழியாக அணுக்கருகவர் அசைல் பதிலீட்டை அளிக்கிறது. அமிலத்தன்மையால் தனித்த ஐதராக்சில் தொகுதி வெளியேறுகிறது .
# சாந்தாபுரம் அக்ராரம்

**சாந்தாபுரம் அக்ராரம் ** ( Santhapuram) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த சிற்றூர் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டதாக உள்ளது. இந்த ஊர் மாவட்ட தலைநகரான கிருட்டிணகிரியில் இருந்து 62 கிலோ மீட்டரும் ஒசூரில் இருந்து 7 கிலோமீட்டர் தொலைவிலும் மாநிலத் தலைநகரான சென்னையில் இருந்து 314 கிலோ மீட்டர் தொலைவிலும் உள்ளது. அருகில் உள்ள ஊர் ஒசூர் ஆகும்.
# சாந்தாபுரம் அக்ராரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 350 வீடுகள் உள்ளன. மக்கள் தொகை 773, இதில் 430 பேர் ஆண்கள், 343 பேர் பெண்கள் ஆவர்.
# ரொம்ப்லொன்

**ரொம்ப்லொன்** (Romblon) என்பது பிலிப்பீன்சின் லூசோனின், மிமரோபா பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் மம்புராவோ ஆகும். இது 1901 ஆம் ஆண்டில் ஸ்தாபிக்கப்பட்டது. இம்மாகாணத்தில் 219 கிராமங்களும், 19 மாநகராட்சிகளும் உள்ளன. இதன் தற்போதைய மாகாண சபை ஆளுநர் *எடுவர்டோ சி. ஃபிர்மலொ* (Eduardo C. Firmalo ) ஆவார். இதன் மொத்த நிலப்பரப்பளவு 1,533.45 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ரொம்ப்லொன் மாகாணத்தின் சனத்தொகை 292,781 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 68ஆம் மாகாணமாகவும் சனத்தொகையின் அடிப்படையில் 66ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 190 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 46ஆம் மாகாணம் ஆகும்.